ചെലവു കുറഞ്ഞ ഗള്ഫ് യാത്രയൊരുക്കി എയര് അറേബ്യ തിരുവനന്തപുരം: മലയാളികള്ക്ക് കുറഞ്ഞ ചെലവില് ഗള്ഫിലേക്ക് പറക്കാന് എയര്അറേബ്യ തിരുവനന്തപുരം, കൊച്ചി, കരിപ്പൂര് വിമാനത്താവളങ്ങളില് നിന്ന് സര്വീസ് തുടങ്ങുന്നു. അബുദാബിയിലേക്കാണ് സര്വീസുകള്. 449 ദിര്ഹം 10,083.40രൂപ മുതലാണ് കേരളത്തിലേക്കുള്ള നിരക്കുകള്. കൊച്ചി, കരിപ്പൂര് എന്നിവിടങ്ങളിലേക്ക് സര്വീസ് ആരംഭിച്ചു. 16ന് ഉച്ചയ്ക്ക് 1.15ന് അബുദാബിയില് നിന്ന് തിരുവനന്തപുരത്തേക്ക് സര്വീസുണ്ട്. വൈകിട്ട് ഏഴരയ്ക്കാണ് മടക്ക സര്വീസ്. പിന്നീട് ഒന്നിടവിട്ട ദിവസങ്ങളില് തിരുവനന്തപുരത്തേക്കും തിരിച്ചും സര്വീസുണ്ടാവും. തിരുവനന്തപുരത്തേക്ക് 880 ദിര്ഹം 17,786രൂപ മുതലാണ് നിരക്ക്. airarabia.com വെബ്സൈറ്റില് ടിക്കറ്റ് ബുക്ക് ചെയ്യാം.